29 दिसंबर से फुटबाल प्रतियोगिता : कामेश्वर
ग्रामीणशहरी जनकल्याण संगठन योगीटांड़ की ओर से पूर्व प्रधानमंत्री अटल बिहारी बाजपेयी का जन्मदिवस मनाया गया। संगठन के सचिव कामेश्वर कुमार ने इस दौरान उपस्थित लोगों को श्री बाजपेयी के बारे में बताया। मौके पर सदस्य मोहन कुमार, सन्नी कुमार भुइयां, आशीष कुमार, विनोद कुमार, बासुदेव दास, राजेश दास समेत कई मौजूद थे। इधर इस संगठन की ओर से फुटबाल टूर्नामेंट का आयोजन किया जाएगा। इस अंतर युवा मंडल खेल उत्सव 2015 को लेकर फुटबाल प्रतियोगिता का आयोजन नेहरु युवा केन्द्र के तत्वावधान में ग्रामीण शहरी जनकल्याण संगठन योगीटांड़ की ओर से किया जा रहा है। 29 दिसंबर से आयोजित इस फुटबाल प्रतियोगिता में 8 टीमों ने भाग लेने की सहमति दी है। यह फुटबाल प्रतियोगिता माथाडीह फुटबाल मैदान में खेला जाएगा। प्रतियोगिता को लेकर लोगों में उत्साह है।
ग्रामीण शहरी जन कल्याण संगठन ने मनाया पूर्व पीएम का जन्मदिन
bho_Deva hin_Deva hin_Deva